​ ​​​ការសំភាសន៏របស់បងស្រី ជិម សុខាន់

ក ៖ អ្នកសំភាសន៏មានឈ្មោះថាកញ្ញា អ៊ុំ កន្និកា , ខ ៖ អ្នកដែលត្រូវគេសំភាសន៏មានឈ្មោះថា ជិម សុខាន់

​ ជាកិច្ចដំបូងសូមគោរពជំរាបសួរបងស្រី​ ហើយក៏សូមថ្លែងអំណរគុណដល់បងស្រីដែលបានផ្តល់ពេលវេលានិងឱកាសដើម្បីសំរាប់អោយប្អូនអាចអង្គុយដើម្បីបានជជែកពិភាក្សាទាក់តងទៅនិងជីវប្រវត្តិរបស់បងស្រីផ្ទាល់ហើយក៏ដូចជាការសំភាសន៍មួយនេះគឺធ្វើឡើងដោយមានការផ្តួចផ្តើមឡើងដោយសាលាសកលវិទ្យាល័យ"ប៊ីវ៉ាយយូ"(BYU)ដោយសារតែសកលវិទ្យាល័យរបស់ពួកយើងមានបណងចង់ថរក្សានូវជីវប្រវត្តិរបស់បងស្រីទុកសរាប់កូនចៅជំនាន់ក្រោយជាពិសេសគឺកូនៗរបស់បងដើម្បីអោយគាត់បានដឹងពីជីវប្រវត្តិរបស់បងផ្ទាល់ដើម្បីទុកជាទុនមួយសំរាប់ដឹងនាំជីវិតរបស់ពួកគេអញ្ចឹងអ្ហា៎សបងហើយដូចជាបន្ទាប់ពីការបញ្ចប់នូវការថតសំលេងមយនេះពួកយើងសុំការអនុញ្ញាតពីបងដើម្បីដាក់សំលេងមួយនេះចូលទៅក្នុងគេហទំព័ររបស់ពួកយើងដើម្បីអោយក្មេងៗជំនាន់ក្រោយគេអាចបានដឹងលឺអញ្ចឹងណា៎បងណា៎ដែលមានឈ្មោះថា(​ [www.cambodia.noralhistory@by.edu](about:blank) )ផងដែរហើយខ្ញុំជាអ្នកសំភាសន៍មានឈ្មោះថា​ អ៊ុំ​ កន្និកា​ ហើយកាលបរិច្ឆេគគឺនៅថ្ងៃទី​ ២៤​ ខែ​ ០២​ ឆ្នាំ​ ២០១៨​ ហើយនៅម្តុំភូមិព្រែកទាល់ផងដែរហើយយើងនិងទៅជួបជាមួយគាត់ទាំងអស់គ្នា.........

ក៖​ ជំរាបសួរបងស្រី.....!

ខ៖​ ចា៎....! ជំរាបសួរ។

ក៖​ តើបងស្រីមានឈ្មោះអ្វីដែរ?

ខ៖​ ខ្ញុំឈ្មោះ​ ជិម​ សុខាន់....

ក៖​ ជិម​ សុខាន់....? តើបងស្រីមានឈ្មោះហៅក្រៅទេ?

ខ៖​ អឺ.....ឈ្មោះក្រៅហៅឈ្មោះម៉ែអាមិន...!

ក៖​ ម៉ែអាមិន......?

ខ៖​ ចា៎ស....!

ក៖​ អញ្ចឹងពេលគេហៅនេះបងមានគ្រួសារហើយមែនទេបងបានជាគេប្តូរមកដាក់បែបនិង?

ខ៖​ ចា៎...!

ក៖​ ចុះតើបងស្រីមានអាយុប៉ុន្មានហើយ?

ខ៖​ ញ៉ុមអាយុសាមសិបប្រាំបី.....!

ក៖​ សាមសិបប្រាំបីណោះបងណោះ? ចុះតើបងនៅចាំអំពីថ្ងៃខែឆ្នាំកំណើតរបស់បងទេ?

ខ៖​ អ្ហឺស.....អត់ចាំទេតែ....!

ក៖​ អញ្ចឹងបងអាចចាំឆ្នាំបានទេ?

ខ៖​ ឆ្នាំញ៉ុមឆ្នាំ​ វក​ ....

ក៖​ ឆ្នាំ​ វក​ ណោះបងណោះ?

ខ៖​ ចា៎.....!

ក៖​ តើដូចជាអិម.....រៀបអាពាហ៍ពិពាហ៍នេះតងពីបងមានអាយុប៉ុន្មានដែរ?

ខ៖​ ខ្ញុំមានគ្រួសារអាយុដប់ប្រាំបួនឆ្នាំ......

ក៖​ អ៎.....អាយុដប់ប្រាំបួនឆ្នាំណោះបង?

ខ៖​ ចា៎ស.....!

ក៖​ តើអាពាហ៍ពិពាហ៍នេះជាការរៀបចំពីឪពុកម្តាយមែនអ្ហេ៎សបង?

ខ៖​ អត់....! អត់ញ៉ុមអត់មានម៉ែផងញ៉ុមដើរនៅជាមួយគេតាំងពីក្មេងអ្ហោះ​ .....!

ក៖​ អូ....ចា៎ស!

ខ៖​ ដល់ពេលហើយ....មើសម៉ែខ្ញុំស្លាប់ចោលខ្ញុំតាំងពីអាយុប្រាំបីឆ្នាំ!

ក៖​ ប្រាំបីឆ្នាំបងណោះ?

ខ៖​ ចា៎...ម៉ែខ្ញុំនិងគាត់បានឪពុកដើមខ្ញុំនៅកំពង់ចាមអ្ហក.....ដល់ពេលហើយគាត់ថាគាត់អត់ស្រលាញ់បព្រោះចាស់ទុំបង្ខំអញ្ចឹងទៅគាត់ថាអត់ស្រលាញ់អញ្ចឹងអ្ហាស! ពេលនិងគាត់មានទំងន់ខ្ញុំនៅនិងពោះនិងគាត់រត់ចោលឪពុកខ្ញុំនៅស្រុកនិងម៉ោយកឪពុកក្រោយខ្ញុំរាល់ថ្ងៃនេះ.....ទៅបានកើតញ៉ុមនៅភ្នំពេញនិងបានគាត់....កើតខ្ញុំហើយបានគាត់យកឪក្រោយនិងបានប្អូនប្រុសមួយដល់ពេលហើយក៏គាត់ស្លាប់ទៅក្រោយកើតអាអូនហើយដែរគេថាអាជំងឺកើតមហារីកអ្ហោះ.....

ក៖​ ចា៎......

ខ៖​ ស្លាប់ទៅ......ខ្ញុំទើបនិងប្រាំបីឆ្នាំទេ....អត់ដឹង! អត់ចេះយំមិចផងនិង​ ឃើញតែគេយំ......!ដល់ពេលហើយ...ខ្ញុំក៏ត់ដឹងថាឪពុកខ្ញុំនៅជាមួយនិងឪពុកចុងដែរដល់តែពេលគាត់យកប្រពន្ធមួយទៀតាត់ប្រើយើងយួរទឹក...យួរទឹក! មើសកាលនិងផ្ទះនៅផ្សារចាស់...

ក៖​ ចា៎....!

ខ៖​ ផ្ទះនៅជិតផ្សារចាស់នៅក្បែរោងគុនហែមជាលោកគ្រូឯងស្គាល់អត់ធ្លាប់លឺសូរអត់?

ក៖​ ចា៎.....!

ខ៖​ និង...! ពីមុនខ្ញុំនៅនុង​ ដល់ពេលហើយអឺក....ទឹកនៅខាងក្រោមយួរអាកាដុងយើងប្រាំៗលីត្រនិងយួរឡើងម៉ោមកដល់ជាន់ចុះមកក្រោមឡើងដល់ជាន់ទីប្រាំខ្ញុំដងទឹកអោយគាត់ងតអ្ហា៎ស.....ដល់ហើយមើលកូនគាត់ឪក្រោយនិងនិយាយរួមម៉ែចុងឪចុង!

ក៖​ ចា៎....!

ខ៖​ អត់មានឪពុកបង្កើតទេគាត់ស្លាប់អស់ហើយជំនាន់អាពតអ្ហោះ! ដល់ពេលខ្ញុំ....គាត់វ៉ៃធ្វើបាបញ៉ុពេកខ្ញុំមកនៅជាមួយខាង....ត្រូវជាក្មួយឪពុកចុងញ៉ុមនិងអ្ហា៎សស្រីអ្ហាសខ្ញុំមកនៅជាមួយគាត់រហូតដល់តែប្តីខ្ញុំឃើញហើយគាត់ចូលដណ្តឹងទៅបានមីងខ្ញុំគាត់អ្នករៀបចំអោយវាមិនបានការអីអធឹកអធមគ្រាន់តែសែនអីអញ្ចឹងដើម្បីអោយចាស់ទុំដឹងលឺអញ្ចឹងអ្ហាស...!

ក៖​ ចា៎....បង!

ខ៖​ ហើយប្តីញ៉ុមគាត់ធ្វើ.....និយាយរួមម៉ែឪបងប្អូនអីអត់មានទេចុះបើគាត់រត់ចោលនៅស្រុកកំពង់ចាមនិងម៉ោឯនេសយើងនៅទូចនិងយើងមិចដឹងយើងនៅមួយគេទាល់តែមានប្តីហើយគាត់ពិបាកទៀតនាគពិបាកអី....គាត់អ្នកផឹកស្រាផឹកអីទៅស្រវឹងគាត់ធ្វើបាបយើងធ្វើអីចឹងញ៉ុមចេះតែតស៊ូរហូតដេរបាវរើសអេតចាយអីក៏ធ្វើដែរអោយតែបានចិញ្ចឹមកូន....!

ក៖​ ប្តីរបស់បងនេះអីបង.....?

ខ៖​ ចា៎....! គាត់អ្នកញាណស្រាគាត់វ៉ៃញ៉ុមធ្វើបាបរហូត....តែញ៉ុមចេះតែទ្រាំទៅ!

ក៖​ គាត់ឈ្មោះអីគេដែរបង?

ខ៖​ ប្តីញ៉ុមអ្ហេស?

ក៖​ ចា៎.....!

ខ៖​ ប្តីញ៉ុមឈ្មោះ​ ព្រំ​ ចាន់ថា....

ក៖​ អូ.....ចា៎...!

ខ៖​ តែញ៉ុមចេះតែស៊ូទ្រាំទៅ!

ក៖​ គាត់មានអាយុប៉ុន្មានហើយ?

ខ៖​ គាត់សែសិបជាងហើយ!

ក៖​ ចា.....!

ខ៖​ ហើយខ្ញុំចេះតែតស៊ូទៅព្រោះញ៉ុមនឹកឃើញថាយើងគ្មានម៉ែគ្មានឪកំព្រាបើយើងលែងលះជាមួយប្តីទៀតមិនដឹងយើងទៅនៅណាទេព្រោះអីចង់អោយកូននៅរៀននៅកន្លែងអង្គការយើងនេះផងអ្ហា៎ស!

ក៖​ ចា៎....ហើយក៏មិនចង់អោយកូនព្រាត់ប្រាស់ម៉ែឪដែរ...!

ខ៖​ ចា៎យើងធ្លាប់ព្រាត់ប្រាស់ម៉ែឪហើយយើងដឹងទោះគាត់ផឹកមិចផឹកទៅញ៉ុមចេះតែទ្រាំនៅជាមួយគាត់អឺណាស់ព្រោះប្តីញ៉ុមខុសពីខ្ញុំគេលែងគាត់ចោលយូរហើយព្រោះគាត់ធ្វើបាបខ្ញុំរហូតនិងគាត់ស្រវឹងហើយឥលូវគាត់លែងវ៉ៃញ៉ុមដោយសារអីបានខាងអង្គការស្គុតនិងគេយកគាត់ទៅដាក់មណ្ឌលកែប្រែអញ្ចឹងអ្ហា៎សដូចថាយកទៅដាក់យូរ!ៗម្តងអញ្ចឹងអ្ហា៎សអោយគាត់ផ្តាច់ស្រាអ្ហាសចឹងបានម៉ោវិញគាត់លែងវ៉ៃធ្វើបាបខ្ញុំដូចមុនទេ....!

ក៖​ ចា៎......!

ខ៖​ ហើយខ្ញុំកូនដល់ទៅប្រាំពីរនាក់ហើយណោះនិង.....

ក៖​ អ៊ូ​ ......ចា៎!

ខ៖​ កូនច្រើនអ្ហា៎ស.....!

ក៖​ ចុះបងអាចប្រាប់ខ្លះៗអំពីឈ្មោះត្រួសៗទាក់ទងនិងកូនរបស់បងបានទេដូចជាកូនច្បងមានឈ្មោះអីដែរ?

ខ៖​ កូនខ្ញុំបងគេឈ្មោះព្រំ​ រតន:....

ក៖​ ចា៎.....!

ខ៖​ ប្រុសប្រាំមួយស្រីតែមួយទេ....!

ក៖​ ប្រុសប្រាំមួយស្រីតែមួយទេ....?

ខ៖​ ចា៎ស....!

ក៖​ ចុះកូនបន្ទាប់ទៀតមានឈ្មោះអីដែរ?

ខ៖​ ឈ្មោះ​ ព្រំ​ រតនា​ និងស្រីនិងទីពីនិង!

ក៖​ ចា៎.....!

ខ៖​ ក្រោយម៉ោប្រុសៗៗទាំងអស់! អាមួយទូចនោះពៅគេ....

ក៖​ កូនបន្ទាប់ទៀតមានឈ្មោះអីដែរបង?

បន្ទាប់ពីកូនបងឈ្មោះ​ រតនា​ នោះម៉ោ?

ខ៖​ មើសមិញ​ ព្រំ​ រតន:​,ព្រំ​ រតនា​ ហើយ​ ព្រំ​ រដ្ផារិទ្ធ​ ព្រំ​ សារ៉ាត់​,ព្រំ​ ភារុម្យ,ព្រំ​ ភារក្ស​ និង​ ព្រំ​ សម្បត្តិ​ ប្រាំពីរនាក់​ ចា៎....

ក៖​ សុទ្ធតែឈ្មោះពិរោះៗណោះបង?

ខ៖​ ចា៎ស....! ហើយខ្ញុំចេះតែតស៊ូទៅនឹកឃើញថាយើងកំព្រាអត់ម៉ែអត់ឪហើយយើងទ្រាំប៉ិននិងឆាកជីវិតយើងមិនបាន! កូនវានិងព្រាត់ប្រាស់វាតតំណែងពីខ្ញុំអញ្ចឹងអ្ហេកអក្សរក៏ត់បានរៀនអក្សរមួយតួក៏អត់ចេះដែរខ្ញុំអ្ហោះ! អញ្ចឹងបានខ្ញុំខំអោយកូនរៀន....

ក៖​ ចា៎....! អញ្ចឹងបងស្រីអត់បានរៀនអឺអក្សរទេ?

ខ៖​ អត់សោះ....! បានរៀនអីបើម៉ែងាប់ចោលឪក្រោយគាត់មានប្រពន្ធក្រោយទៀតហើយគាត់មិនមានកូន....ដល់ពេលគាត់មានកូនគាត់ទុកអោយយើងមើលកូនគាត់!

ក៖​ ចា....!

ខ៖​ អញ្ចឹងខ្ញុំអត់បានរៀទេ...ហើយជំនាន់និងមានអង្គការម៉ោពីណាបានជួយអោយរៀនអញ្ចឹង! ?អត់ផងនិង....!

ក៖​ អញ្ចឹងបងស្រីអត់ចេះសរសេរអត់ចេះអានអត់ចេះអក្សរទេ?

ខ៖​ ចា៎.....! អត់ចេះទេ! ខ្ញុំនៅជាមួយគេរហូតដល់អាយុជិតមួយម្ភៃបានមានប្តី...អ្ហើយល្វីងជូរចត់ណាស់ខ្ញុំប្រវត្តិខ្ញុំ...ពិបាកជាងគេ!

ក៖​ បងធ្វើការងារអីខ្លះនៅពេលដែរបងនៅជាមួយឪពយកម្តាយចុងរបស់បង​ គេប្រើអោយធ្វើអីខ្លះ? ក្រៅពីរែកទឹកអឺណាស់?

ខ៖​ ដងទឹក....ដងទឹកមើលប្អូន...បោសផ្ទះ​ ដាំបាយដាំអីស៉ីបោកខោអាវបោកអីមួយសព្វម៉ងនិងអ្ហាស!

ក៖​ ហត់នឿយអ្ហាណេសបងណេស?

ខ៖​ ចា៎.....ហត់ហើយគាត់វ៉ៃទៀត​ គាត់ដើរផឹកដើរស៉ីកាលនិងគាត់ញាណស្រាអ្ហាស! តែឥលូវគាត់លែងផឹកហើយ.....គាត់ផឹកអញ្ចឹងគាត់វ៉ៃខ្ញុំសន្លប់ណេកមើលក្បាលអឺនេកលោកគ្រូឯងមើលទៅនាគខ្ញុំអត់កុហកទេណេកបែកអ្ហេកគាត់វ៉ៃយើងទៅអុកនិងអាពាងជំនាន់មុនអាពាងប្រហុកអាក្តិតកាតុលកាតុលមាត់នេះអ្ហោះ​ គាត់វ៉ៃសន្លប់ឆ្អើរភ្លើងអញ្ចឹងទៅដល់ពេលហើយអ្នកជិតខាងគេចេះតែថា....គេចេះតែលួចប្រាប់ទៅណាស់ថានិងមិនមែនឪបង្កើតទេឪចុងនិងអ្ហាស​ តែខ្ញុំអត់ជឿចុះបើនៅជាមួយគាត់តាំងពីទូចម្លេះ...ដល់ប្រាំបីឆ្នាំបានម៉ែខ្ញុំស្លាប់និង!

ក៖​ ចុះបងមានស្គាល់ឈ្មោះម៉ាក់បងទេម្តាយបង្កើតបងមានឈ្មោះអី?

ខ៖​ អ៊ឺ....ម៉ែបង្កើតខ្ញុំឈ្មោះ​ ស្រី​ បាន....

ក៖​ ស្រី​ បាន....?

ខ៖​ ចា៎....!

ក៖​ ចុះឪពុកបង្កើតវិញឈ្មោះអីដែរ?

ខ៖​ ឪពុកបង្កើតឈ្មោះ​ ខា....

ក៖​ ឈ្មោះ​ ខា...?

ខ៖​ ចា៎....តែគាត់ស្លាប់ជំនាន់អាពត...ឪខ្ញុំស្លាប់ជំនាន់អាពតតែមែខ្ញុំទើបនិងស្លាប់ប្រហែលខ្ញុំនៅក្មេងនេះទេ....

ក៖​ ចា៎...,!

ខ៖​ ហើយដល់ពេលបានប្តីម៉ោ...ប្តីធ្វើបាបទៀត...

ក៖​ ធ្វើបាបម៉ាក់បងណោះបងណោះ?

ខ​ ធ្វើបាបអ្ហាស....នៅម្តុំនេះអ្នកណាក៏គេដឹងដែរអញ្ចឹងបានថាជីវិតនេះខ្ញុំអត់ចង់អោយកូនបែកបាក់ទែ....ដូចខ្ញុំអញ្ចឹងអ្ហា៎ស!

ក៖​ ចា៎....!

ខ៖​ ខ្ញុំនេះក៏ចេះតែទ្រាំទៅ......

ក៖​ ទ្រាំ...! ឥលូវបានសម្រេចហើយលោកពូឥលូវគាត់អត់សូវដូចពីមុនអ៊ឺណា៎បង?

ខ៖​ ចា៎....!គាត់អត់សូវដូចមុនកូនអីកិច្ចការងារផ្ទះអីគាត់ចេះជួយអត់ដូចពីមុនអត់ទេ...គាត់ផឹកម៉ោពីផឹកវ៉ៃយើងម៉ង! វ៉ៃយើងហើយជេរបោករបស់របរខ្ទិចខ្ទីអស់ហើយ....។

ក៖​ ចា៎......!អញ្ចឹងកូនរបស់បងដែរនៅរៀននៅក្នុងបន្ទុករបស់បងសព្វថ្ងៃប៉ុន្មាននាកដែរ?

ខ៖​ បន្ទុក! នៅជាមួយខ្ញុំទាំងអស់....!

ក៖​ អញ្ចឹងអ្ហោះបង?

ខ៖​ ចា៎....!

ក៖​ អត់មានអ្នកណាគេចេញក្រៅដូចថាមានគ្រួសារអីអត់មានទេ?

ខ៖​ នៅ...! មានគ្រួសារអីបើបងគេទើបនិងអាយុដប់ប្រាំបីឆ្នាំហើយស្រីនិងទបនិងដប់ប្រាំពីរឆ្នាំនិង!

ក៖​ តែឥលូវនិងពួកគាត់ចេញទៅធ្វើការងាររៀងៗខ្លួនអស់ហើយ?

ខ៖​ ចា៎...ទៅធ្វើអស់ហើយ! ទីធ្វើការជួយគ្រួសារខ្លះទៀតគាត់ចង់បានម៉ូតូអីអញ្ចឹងអ្ហាសគាត់រកលុយដើម្បីទៅទិញចឹងគាត់ធ្វើបង់រំលោះអីចឹងអ្ហាស!

ក៖​ ចា៎....! ចុះតើទីកន្លែងកំណើតរបស់បងស្រីវិញនៅទីណា៎ដែរ?

ខ៖​ ស្រុកកំណើតខ្ញុំបើគិតទៅនៅភ្នំពេញនិងឯងគ្រូដោយសារ....តែបើស្រុកកំណើតម៉ែខ្ញុំម៉ងនៅកំពង់ចាម!

ក៖​ ឪពុកក៏នៅកំពង់ចាមដែរ?

ខ៖​ ឪពុកអត់ដឹងគាត់កើតនៅឯណាទេគ្រាន់តែខ្ញុំបានដឹងឈ្មោះគាត់តែពេលខ្ញុំកើតខ្ញុំបានកើតនៅភ្នំពេញនិង!

ក៖​ ម៉ាក់របស់បងពេលនិងគាត់ឡើងមកភ្នំពេញហើយមកកើតបងនៅភ្នំពេញ....

ខ៖​ ចា៎....!

ក៖​ នៅពេទ្យណា៎ដែរបង? ខ៖​ កាលនិងញ៉ុមស្រលាញ់ការងារខាងពេទ្យអឺក....ពេទ្យជាកនេះពេទ្យអង្គឌួងមុនអ្ហា៎ស...មុនពេទ្យអង្គឌួងនិងពេទ្យបង្កើតកូន...

ក៖​ ចា៎....!

ខ៖​ នេះបើតាមខ្ញុំចាំបានអ្ហា៎......កាលនៅទូចៗ។

ក៖​ ចុះបងស្រីមានបងប្អូនបង្កើតប៉ុន្មាននាក់ទៅ?

ខ៖​ មានតែពីរនាក់និង....

ក៖​ ម្នាក់ទៀតស្រីក៏ប្រុស?

ខ៖​ ប្រុស....!

ក៖​ តើគាត់នៅរស់ដល់សព្វថ្ងៃទេ?

ខ៖​ ចា៎...នៅ!

ក៖​ គាត់ឈ្មោះអីគេដែរ?

ខ៖​ អ៊ឺ....តែប្អូនញ៉ុមនិងកូនប្តីក្រោយអ្ហាស!

ក៖​ ចា៎....!

ខ៖​ តែគាត់មានប្រពន្ធមានកូនហើយគាត់ឈ្មោះអារិទ្ធហៅតែឈ្មោះអារិទ្ធអារិទ្ធ!

ក៖​ អញ្ចឹងអ្ហោះ?

ខ៖​ ចា៎....!

ក៖​ គាត់មានប្រពន្ធកូនហើយដូច្នេះបងស្រីមានក្មួយ?

ខ៖​ ចា៎....!

ក៖​ តែគាត់ជាប្អូនកូនប្តីក្រោយរបស់ម្តាយបងទេ...!

ខ៖​ ចា៎....! គ្រាន់តែថាយើងកើតពោះម្តាយតែមួយ!

ក៖​ ចា៎....!

ខ៖​ តែបើគិតទៅយើងមិនមែនបងប្អូនបង្កើតទេតែយើងចេះតែរាប់អានគ្នាទៅ!

ក៖​ ចា៎...អញ្ចឹងបងរាប់អានគាត់មកលេងបងអីធម្មតាទេ?

ខ៖​ ចា៎...! ធម្មតា​ ឪចុងខ្ញុំរាល់ថ្ងៃនិងគាត់ធ្វើបាបខ្ញុំក៏ដោយតែតាចូលឆ្នាំភ្ជុំបុណ្យទានអីខ្ញុំនៅតែទិញរបស់របរជូនគាត់​ ខ្ញុំនឹកឃើញថាពីមុនគាត់ធ្វើបាបយើងមែនប៉ុន្តែយើងដឹងក្តីម៉ោយើងរស់នៅជាមួយគាត់អឺណា៎ស! ដូចថាយើងជាតិមុនយើងបានជំពាក់គាត់ជាតិនេះយើងសងអោយអស់...! ខ៖​ ប្តីក៏ដោយខ្ញុំអត់មានគិតថាគុំគួនអីទេលោកគ្រូគ្រាន់តែដឹងថាមនុស្សម្នាក់ៗសុទ្ធតែមានកម្មតែយើងអត់ដឹងអ្ហា៎ស! តែជាតិនេះយើងសងគេទៅជាតិក្រោយយើងវាអស់ហើយ! ហើយខ្ញុំជាតិនេះពិបាកណាស់​ ពិបាកតាំងពីក្មេងរហូតដល់អាយុប៉ិននិងហើយនៅតែពិបាក!

ក៖​ ចា៎.....បងនឿយច្រើន!

ខ៖​ ចា៎ខ្ញុំហត់រើសអេតចាយផង​ ដេរបាវផង...

ក៖​ តែសព្វថ្ងៃនិងបងមានមុខរបរអីគេដែរ?

ខ៖​ ខ្ញុំសព្វថ្ងៃនិង...ពីមុនដេរបាវតែឥលូវធ្វើការងារនៅអង្គការមួយគឺអង្គការមូលនិធិកម្ពុជាអង្គការស្គុតនិង...!

ក៖​ ចា៎....!

ខ៖​ ចា៎...ខ្ញុំមើលក្មេងពេលយប់អ្ហ៎ស!

ក៖​ អញ្ចឹងអ្ហោះបង?

ខ៖​ និងអ្ហើយ....!

ក៖​ ក្មេងៗនិងមកគេងនៅអង្គការនិងហើយបងជាអ្នកមើលថែរក្សាណោះ?

ខ៖​ ចា៎.....! មើលពេលយប់។

ក៖​ បងបានប្រាក់ខែប្រហែលជាប៉ុន្មានដែរបង?

ខ៖​ មួយរយជាងនិងគ្រូ!

ក៖​ អ៊ូ....អញ្ចឹងបានម៉ាទប់ៗណោះបងណោះ?

ខ៖​ ចា៎...បានម៉ាទប់ម៉ាថ្លៃផ្ទះថ្លៃទឹកនិងថ្លៃភ្លើង...!

ក៖​ ចា៎ចុះតើបងគិតថាការងារនិងរៀងធូរជាងបងទៅធ្វើការនៅខាងក្រៅឬក៏ល្អឬក៏អត់ល្អជាងបងទៅធ្វើការនៅខាងក្រៅ?

ខ៖​ ល្អជាង...ការងារខាងក្រៅ!

ក៖​ ល្អជាងណោះបង?!

ខ៖​ ចា៎ព្រោះកាងារនេះគេមានបាយមួយពេលអោយយើងទៀតណាស់ហើយឈឺស្កាត់អីគេមើល....!

ក៖​ ចា៎....គេមើលថែយើងបានដិតដល់!

ខ៖​ ចា៎....!

ក៖​ បង! អញ្ចឹងទាក់ទងទៅនិងជីវិតប្តីប្រពន្ធរបស់បងអ្ហាស? បងមករស់នៅភ្នំពេញនិងដែរបងកើតនៅភ្នំពេញនិងជួបប្តីបងនៅភ្នំពេញហើយការរស់នៅជាមួយនិងមិនមែនដំបូងមកនៅទីនេះទេឬក៏គ្រាន់តែការហើយមកនេះមកនៅខាងព្រែកទាល់នេះម៉ង?

ខ៖​ អត់តេស....មុនដំបូងការហើយខ្ញុំនៅអឺស្ទឹងអឺសង្កាត់ផ្សារចាស់ដែលខ្ញុំប្រាប់លោកគ្រូឯងនិងថាខ្ញុំយួរទឹកយួរអីនិងអ្ហា៎ស...!

ក៖​ ពេលនិងបងមានប្តីហើយ?

ខ៖​ ចា៎...ខ្ញុំនៅនុងខ្ញុំអត់ទាន់ស្គាល់កន្លែងនេះទេ...ដោយសារខាងប្តីខ្ញុំឪចុងគាត់និងគាត់មកនៅនេះមុនខ្ញុំអ្ហ៎ស! កាលនិងកន្លែងនិងសុទ្ធតែភក់ល្បាប់គេចាក់សំរាមចាក់អីនៅនិងតែខ្ញុំទើបនិងមានកូនប្រាំនាក់ទើបមកនៅនិងអ្ហា៎ស! ដល់ពេលហើយបានខ្ញុំមកនៅនិងបានប៉ុន្មានតេសខ្ញុំបានអាទូចៗក្រោយនិងពីរនាក់ទៀត...!

ក៖​ ចា៎......!

ខ៖​ ហើយណាមួយលុយឆ្លងទន្លេឆ្លងអីក៏មិនសូវមានដេសដោយសារអង្គការអង្គអីនេះគាត់ជួយអ្ហា៎ស! ជួយថ្លៃកើតថ្លៃអីអញ្ចឹងទៅហើយខ្ញុំមានអាប័ណ្ឌក្រីក្រគេនិងគេជួយដែរដោយសារយើងកូនច្រើនអញ្ចឹងអ្ហា៎សគេជួយ!

ក៖​ ចា៎....! គេជយបង?

ខ៖​ ចា៎....!

ក៖​ ឥលូវសព្វថ្ងៃនេះថ្លៃធ្វើម្ហូបមួយថ្ងៃៗប្រហែលជាអស់ប៉ុន្មានដែរបង?

ខ៖​ ម្ហូបឥលូវថ្លៃណាស់គ្រូអើយម្ហូបយើងស៉ីរិះថាំហើយមួយថ្ងៃមួយម៉ឺនប្រាំដែរចុះកូនយើងច្រើននោះ!

ក៖​ ចុះនៅថ្លៃហ្គាសថ្លៃអីទៀត...?

ខ៖​ ចា៎....! ចា៎ហ្គាសផងហើយលុយកូនទៅរៀនទៅអីផងមួយថ្ងៃជិតពីរម៉ឺនជាងអ្ហោះ!

ក៖​ ចា៎....!

ខ៖​ ហើយកូនធ្វើការផងខ្ញុំធ្វើការហងកូនពីរនាក់ធ្វើការផងហើយខ្ញុំផងទប់អត់ចងឈ្នះទេណា៎ស...ដោយសារអីយើងចំណាយច្រើនគ្រូឯងឃើញស្រាប់ហើយកូនទៅរៀនសាលារដ្ផអោយគ្នាតែមួយពាន់ៗទេបួននាក់ជិតប្រាំពាន់ហើយ...ហើយនៅអាធំនោះគាត់ទៅធ្វើការគាត់អ្នកយកប្រាំពាន់ទៀតបាយល្ងាចបានម៉ោផ្ទះ!

ក៖​ ចា៎....ចុះបងកើតទាន់ជំនាន់អាពតទេបង? កាលជំនាន់អាពតបងអាយុប្រហែលជាប៉ុន្មានដែរ?

ខ៖​ ខ្ញុំ....ចាំកាលជំនាន់អាពតខ្ញុំលឺឪចុងខ្ញុំនិយាយ...អើសមិនមែនទេគាត់និយាយកាលបែកអាពតថាបែកអាពតខ្ញុំទើបនិងចេះដើរតេសតាសនិង!

ក៖​ អ៎....បងអត់ទាន់ទេ!

ខ៖​ អត់ទាន់....!

ក៖​ ចា៎....អញ្ចឹងអត់សូវបានជួបទុក្ខលំបាកនៅក្នុងជំនាន់អាពតនោះទេ!

ខ៖​ ចា៎.....!

ក៖​ ចុះបងមានចាំឈ្មោះអឺយាយតាខាងម្តាយទេ?

ខ៖​ អត់ចាំផង....ព្រោះ...

ក៖​ ព្រោះម្តាយគាត់ឆាប់ស្លាប់ពេក...!

ខ៖​ ចា៎....គាត់ស្លាប់ហើយគាត់ឆាប់ស្លាប់យើងប្រាំពីរប្រាំបីឆ្នាំក៏យើងចាំដែរតែគាត់ពោះធំខ្ញុំគាត់រត់ម៉ោភ្នំពេញនិងអញ្ចឹងគាត់កើតខ្ញុំនៅភ្នំពេញនិងមានទៅកើតនៅស្រុកឯណាអញ្ចឹងខ្ញុំ.....អត់ស្គាល់ម៉ង!

ក៖​ ចា៎....អញ្ចឹងបងស្រីអត់បានស្គាល់ដាច់ខ្សែរយ:បណ្តោយ!

ខ៖​ ចា៎....ដាច់អស់....!

ក៖​ អញ្ចឹងខាងឪពុកក៏បងអត់ដឹងដែរ?

ខ៖​ ឪពុកក៏អត់ដឹងដេស!

ក៖​ ចា៎...ចុះបងគិតថាម្តាយរបស់បងនិងឪពុករបស់បងស្រីគាត់ជាមនុស្សដែរមានអត្តចរិតបែបណាដែរសរាប់បងអ្ហា៎ស? ដែរជាការចងចាំរបស់បង!

ខ៖​ ម្តាយខ្ញុំបើខ្ញុំចាំបានគាត់....និយាយរួមគាត់ចូលចិត្តសប្បាយ....! សប្បាយច្រើនអ្ហា៎ស....

ក៖​ ចា៎....!

ខ៖​ បើឪពុកខ្ញុំវិញគាត់ចូលចិត្តសប្បាយហើយគាត់ចូលចិត្តថាស្រលាញ់ប្រពន្ធថាចង់ឱបក្រសោបប្រពន្ធតែប្រពន្ធអត់ស្រលាញ់អីអញ្ចឹងអ្ហា៎ស.....ទៅរត់ចោលគាត់...ឪពុកខ្ញុំគាត់តាមរកដែរតែរកអត់ឃើញអញ្ចឹងអ្ហា៎ស.....

ក៖​ ចា៎....!

ខ៖​ ដល់ពេលហើយគាត់ស្លាប់តាំងពីពេលជំនាន់អាពតនិងទៅ! ហើយខ្ញុំក៏អត់ដឹងដែរនិយាយរួមអាប្រវត្តិអញ្ចឹងៗខ្ញុំក៏អត់ដឹងដែរតែអ្នកជិតខាងខ្ញុំ...ដូចថាអ្នកជិតខាងគាត់ចាស់ៗគាត់ដឹងលឺរឿងយើងពីទូចគាត់និយាយប្រាប់អញ្ចឹងអឺណា៎ស....!

ក៖​ ចុះបងមានបងប្អូននៅក្រៅប្រទេសទេ?

ខ៖​ អត់ផង.....!

ក៖​ អត់ទេណោះបងណោះ?

ខ៖​ អត់! មានតែពីរនាក់បងប្អូន....សុទ្ធតែអត់ដូចគ្នាអញ្ចឹងបានថាបានខំអោយកូនរៀនសុខចិត្តពិបាកយ៉ាងមិចពិបាកទៅអោយតែកូនបានរៀនចេះកុំអោយល្ងង់ខ្លៅដូចជារូបខ្ញុំ! ខ្ញុំអក្សរមិនចេះផងនិង....

ក៖​ ចា៎....! អញ្ចឹងបងលើកទឹកចិត្តអោយកូនៗបងរៀនណោះបងណោះ?

ខ៖​ ចា៎....!

ក៖​ អញ្ចឹងអោយតែថាអោយតែមានឱកាសអីក៏បងរុញអោយកូនបងរៀន....

ខ៖​ ចា៎....អោយរៀនអត់អោយឈប់ទេ!

ក៖​ ចា៎....!

ខ៖​ ព្រោះអីខ្ញុំខ្លាចពិបាកតៗគ្នា....

ក៖​ បងតែងតែតាមដានការសិក្សារបស់គាត់រហូតអញ្ចឹងទៅ?

ខ៖​ ចា៎....!

ក៖​ ចុះរាល់ថ្ងៃនេះបងដូចថាសំរាប់បងទេណា៎សតើបងគិតថាតាំងពីបងនៅក្មេងរហូតដល់សព្វថ្ងៃតើជីវិតរបស់បងមានការផ្លាស់ប្តូរអីទេ? ដូចថាធូរស្រាលជាងមុនឬក៏បែបណាអញ្ចឹងអ្ហា៎ស?

ខ៖​ បើនិយាយរឿងពីមុនម៉ោកូនខ្ញុំនៅទូចៗវារៀងពិបាកនឿយជាងឥលូវបន្តិចអ្ហេស....

ក៖​ ចា៎.....!

ខ៖​ តែដល់ឥលូវនេះវាគ្រាន់កូនខ្ញុំគាត់ធំៗហើយគាត់ធ្វើការអីគាត់ចេះជួយយើងខ្លះទៅវាមិនមែនថាវាធូរម៉ងទេតែវាកាត់បន្ថយថាមួយរយអញ្ចឹងកាត់បានប៉ែតសិបភារយអញ្ចឹងអ្ហា៎ស!

ក៖​ ចា៎....!

ខ៖​ ចា៎....វាធូរគ្រាន់មួយកម្រិតបន្តិចគ្រាន់តែថាពីមុនប្តីខ្ញុំគាត់រកបានតែឥលូវគាត់ឈឺគាត់រកអីអត់សូវបានដូចពីមុនទេ.....

ក៖​ ខ្ញុំលឺគាត់ប្រាប់ថាឈឺចង្កេះណោះបង?

ខ៖​ ចា៎....គាត់ឈឺចង្កេះគ្រាន់ហើយឥលូវលើកមុនអង្គុយញ៉ូចនៅមួយកន្លែងនិងដើររួចកាលមុនដើរអត់រួចហងដើរទៅដួលដាច់ដៃដាច់ជើងអស់ហើយអញ្ចឹងមានតែខ្ញុំនិងអ្នកជាជំហរកលុយ.....

ក៖​ ចា៎...បងស្រីជាជំហរ!

ខ៖​ កាលពីមុនឡើយយើងមាមកូនទូចៗគាត់រកអឺណាស់ដល់ឥលូវគាត់រកអត់បានយើងរកម្តងទៅ....!

ក៖​ បងជាមនុស្សស្រីមាំទាំណាស់ណ៎....ដូចថាជាមនុស្សស្រីម្នាក់ដែរអត់ផ្អែកផ្តេកផ្តួលទៅលើប្តីអ្ហា៎សកាលណាតែប្តីដួលក្រិបយើងមានជំហររបស់យើង....

ខ៖​ ចា៎....យើងមានជំហរ!

ក៖​ យើងត្រៀមខ្លួនហើយស្រាច់នៅក្នុងការរក្សាជំហរអ្ហា៎ស....

ខ៖​ ខ្ញុំគិតថាអញ្ចេក....អឺមនុស្សស្រីក៏ដោយប្រុសក៏ដោយមិនអាចថាសង្ឃឹមប្តីមួយរយភាគរយទេចៃដន្យគាត់រកអត់បានគាត់ឈឺគាត់អីទៅយើងត្រូវស្វាតស្វែងមានការងារធ្វើ....អញ្ចឹងខ្ញុំ...ខ្ញុំគិតអញ្ចឹងខ្ញុំថាអ្នកខ្លះគេអត់គិតអញ្ចឹងទេគេគិតអ្ហឺសមានប្តីអាងប្តី....

ក៖​ ចា៎....

ខ៖​ ពេលប្តីនៅមានកលាំងចេះតែអាងបានអ្ហៃចឹងដូចរូបខ្ញុំប្តីអញ្ចឹងបើយើមិនប្រឹងខ្លួនឯងបានអីកូន....ហើយកូនខ្ញុំដល់ទៅប្រាំមួយប្រាំពីរនាក់ឯណោះធំៗពេញវ័យតាពីរនីប្រាំនាក់ទៀតកំពុងពេញរៀននិងអញ្ចឹងយើងត្រូវធ្វើហើយទទួលខុសត្រូវច្រើនហើយយូរទៀតអ្ហា៎ណាស់!

ក៖​ ចា៎....ចុះបងគិតថាប្តីរបស់បងគាត់មានអត្តចរិតបែបណាសម្រាប់បងអ្ហា៎ស? ឥលូវនិងអ្ហា៎ស?

ខ៖​ ឥលូវនិងគាត់ល្អជាងមុន....ពីមុនម៉ោអានិងគាត់អាក្រក់អ្ហា៎សអានិងយើងគិតថាកាត់ចេញទៅណាស់....!

ក៖​ បំភ្លេចចោល....!

ខ៖​ ចា៎....ហើយបើឥលូវគាត់ធ្វើល្អវិញហើយយើងថាល្អទៅ....ព្រោះអីមនុស្សមិនមែនចេះតែអាក្រក់ទាំងអស់ទេ.....

ក៖​​ ចា៎....មានចំណុចល្អនិងចំណុចអាក្រក់អញ្ចឹងអឺណាស់បង!

ខ៖​ ចា៎ហើយមានមនុស្សល្អនិងមនុស្សអាក្រក់ !

ក៖​ សំរាប់បងផ្ទាល់តើការឆ្លកាត់នូវឧបសគ្ភរបស់បងក្នុងជីវិតនេះតើមានអ្វីទៀតដែរបងមានបំណងចង់ចែកចាយបន្ថែមទេដែលថាមួយនិងបងឆ្លងកាត់ទាំងវេទនាអឺណាស់មិនថាបងសំរាលកូនឬក៏ពេលបងកើតកូនហើយអត់មានលុយឬក៏ទុក្ខវេទនាផ្នែកអាហារដែលបងអត់មានអាហារបរិភោគគ្រប់គ្រាន់ឬក៏កាងារធ្ងន់អីមួយដែរបងចងចែកចាយអ្ហាស?

ខ៖​ ខ្ញុំចង់ចែកចាយថាអោយក្មេងស្រករក្រោយអោយខំរៀនកុំអោយពិបាកវេទនាដូចជារូបខ្ញុំចឹងអោយខំរៀនតែមួយមុខកុំអោយប្រើអាគ្រឿងញាណគ្រឿងអីដើរផ្លូវខុសនិងបើមានម៉ែមានឪអោយចេះស្រលាញម៉ែឪចេះស្តាប់ម៉ែឪអញ្ចឹងអ្ហា៎ស! បើដូចរូបខ្ញុំអត់មានម៉ែមានឪអញ្ចឹង!

ក៖​ បងពិបាក!

ខ៖​ ពិបាកអត់មានម៉ែប្រាប់អត់មានម៉ែឪប្រៀនប្រដៅចឹង.....

ក៖​ ចា៎....!

ខ៖​ ប៉ុន្តែខ្ញុំអត់មានម៉ែមានឪមកប្រដៅមែនក៏ខ្ញុំមិនដែរដើរទៅផ្លូវខុសអ្ហាស! ខ្ញុំមានកូនមានប្តីខ្ញុំស្រលាញ់តែកូននិងប្តីខ្ញុំមួយខ្ញុំអត់មានចិត្តថាចង់ហក់លោតអីព្រោះអីប្រវត្តិយើងវាកំព្រាហើយនិងលោកគ្រូ....

ក៖​ ចា៎....!

ខ៖​ អញ្ចឹងបានជាខ្ញុំផ្តែផ្តាំថាអោយក្មេងស្រករក្រោយអោយជំនាន់ឥលូវនាគធ្វមិចអោយគ្រប់គ្រងខ្លួនឯងចេះស្រលាញ់ម៉ែឪចេះស្រលាញ់បងប្អូនទាំងអស់ជិតខាងអីនិងមិនមែនថាតែម៉ែឪបងប្អូនយើងអ្នកជិតខាងក៏ដូចជាបងប្អូនយើងដែរពេលឈឺស្កាត់យប់ព្រលប់អីបងប្អូនណាម៉ោទាន់...នេះអ្នកជិតខាងនិងហើយឈូរឈរជួយយើងអ្ហោះ!

ក៖​ ចា៎....!

ខ៖​ អញ្ចឹងយើងមិនអាចអឺ...បង្កជំលោះអីជាមួយពួកគាត់អ្នកជិតខាងបានទេ....

ក៖​ បងស្រលាញ់អ្នកជិតខាង!

ខ៖​ ដូចរូបខ្ញុំផ្ទាល់នៅនេះអញ្ចឹងខ្ញុំមិនដែរទៅចេះឈ្លោះមួយអ្នកជិតខាងណាទេស...! បើថាអ្នកណាគាត់ពូកែជេរកុំទៅជិតគាត់ទៅកុំរវីរវល់ចប់ហើយអានិងវាអត់មានអីឈ្លោះទេ....

ក៖​ ចា៎....បងជាមនុស្សស្រីម្នាក់ដែរអត់ចូលចិត្តទំនាស់អ្ហាស់បងចង់តែបានសុខ....

ខ៖​ ណាមួយខ្ញុំទៅធ្វើការងារនៅអង្គការស្គុតនិងគេឧស្សាហ៍ហៅយើងទៅរៀនអំពីអាពាក្យយើងប្រើកោងកាចអត្តចរិតយើងនិងអ្ហាស់....គេឧស្សាហ៍ហៅទៅបង្រៀនដល់អញ្ចឹងខ្ញុំដឹងច្រើនអញ្ចឹងអឺណាស់!

ក៖​ ចា៎....!

ខ៖​ ព្រោះអីកន្លែងខ្ញុំធ្វើការគេឧស្សាហ៍ហៅយើងទៅរៀនគេបង្រៀនតាំងពីការប្រើប្រាស់អត្តចរិតយើង....ស្អីៗទាំងអស់!គេមិនមែនចេះតែយកយើងទេ។

ក៖​ ចា៎....! ខ្ញុំគិតថាបងស្រីខ្វះភាពកក់ក្តៅច្រើនអឺណោះបង?

ខ៖​ ចា៎ស.....!

ក៖​ ដោយសារបងធំឡើងម៉ោបងអត់មានម៉ែឪបង្កើតអញ្ចឹងអ្ហាស់...!

ខ៖​ អត់មានទេ....!

ក៖​ ចុះឪពុកចុងបងគាត់មានធ្វើបាបបងទេ?

ខ៖​ អឺ...គាត់! បើនិយាយពីរឿងធ្វើបាបនោះគាត់ធ្វើបាបឆ្អែតហើយប៉ិនគ្រាន់ថាខ្ញុំអត់គុំ....

ក៖​ អត់គុំទេ....

ខ៖​ ចា៎....ហើយខែបុណ្យខែទានអញ្ចឹងខ្ញុំជូនលុយគាត់ហើយឥវ៉ែឥវ៉ាន់អីចឹងរាល់ឆ្នាំអត់ដែរខានទេ...ចា៎ទោះបីខ្ញុំអត់...ខ្ញុំអត់មែនទែនខ្ញុំសុខចិត្តជិះកង់ទៅទៀតទៅដល់ផ្ទះគាត់យកលុយយកអីអោយគាត់....អ្នកខ្លះគេថាដែរគេថាអ្ហឺស...ឪចុងធ្វើបាបចង់ងាប់តែខ្ញុំគិតថាគិតធម៌ព្រះមកវិញថាជាតិមុនបែបយើងមានកម្មជាមួយគាត់មនុស្សម្នាក់ៗសុទ្ធតែមានកម្មហើយអញ្ចឹងខ្ញុំអត់គិតទេខ្ញុំនឹកឃើញថាពេលដែរយើងនៅក្នុងផ្ទៃពោះម្តាយគាត់យកម្តាយយើងក៏គាត់ចិញ្ចឹមម្តាយយើងដែរលោកគ្រូអ្ហាស់គ្រាន់តែថាគាត់មិនស្រលាញ់យើងដូចកូនបង្កើតរបស់គាត់ មែនគាត់តែងតែវ៉ៃធ្វើបាបអញ្ចឹងអឺណាស់....នេះខ្ញុំគិតអញ្ចឹង....!

ក៖​ ចា៎....បងស្រីមនុស្សល្អមែនទែនបងអត់ចេះគុំគួនគេយូរអ្ហេណោះបង?

ខ៖​ ចា៎ខ្ញុំអត់ចេះទេ...ខ្ញុំចិត្តល្អណាស់ខ្ញុំមាន...

ក៖​ ហើយចេះស្រលាញ់អ្នកជិតខាង....!

ខ៖​ មែនថាមានច្រើនអីទេ...ប៉ិនគ្រាន់តែថា....

ក៖​ បងមានទឹកចិត្តនិងអ្ហាស់បង...

ខ៖​ ខ្ញុំមានបន្តិចបន្តួចដូចជាស្ករសទឹកត្រីអីអញ្ចឹងគាត់ខ្វះគាត់មករកអោយគេអ្ហៃ....

ក៖​ ចា៎....!

ខ៖​ ចិត្តអត់ដាច់ទេ...

ក៖​ បងឯងមានទឹកចិត្ត...! ចា៎ចុះដូចជាមុខម្ហូបវិញតើបងចូលចិត្តមុខម្ហូបបែបសម្លរឬក៏បែបឆាឬក៏បែបក្រៀមក្រោះ? ដែរថាបងចូលចិត្តអឺណាស់?

ខ៖​ ខ្ញុំចូលចិត្តសម្លរលោកគ្រូតែដល់ពេលកូនខ្ញុំគាត់ចូលចិត្តតែក្រៀមក្រោះ....

ក៖​ កាត់ទៅប៉ាហើយមើលទៅ...(?

ខ៖​ (សើច)​ អត់តេសប៉ាចូលចិត្តសម្លរដែរ!

ក៖​ អញ្ចឹងអ្ហោះ?

ខ៖​ ចា៎! តែកូនខ្ញុំគាត់បើសម្លរដឹងតែថាគាត់អត់ហូបទេ....តែបើក្រៀមក្រោះគាត់ចូលចិត្ត...! ដូចប្រឡាក់សាច់ជ្រូកប្រឡាក់ត្រីប្រឡាក់អីនិងអ្ហាស់...!

ក៖​ ចា៎...!

ខ៖​ ហើយខ្ញុំចេះតែថាកូនឯងកុំញ៉ាំក្រៀមក្រោះពេកវាអត់ល្អវាគ្មានកំលាំងទេញ៉ាំសម្លរញ៉ាំអីទៅវាមានកំលាំងអ្ហាស...

ក៖​ ចា៎....!

ខ៖​ អឺគាត់ថាសម្លរអីបើគាត់អត់...បើគាត់ញ៉ាំគាត់ចូលចិត្តញ៉ាំសម្លរស្ងោរជ្រក់មាន់ហើយបើមិនអញ្ចឹងសម្លរម្ជូរគ្រឿងឆ្អឹងជំនីជ្រូក...អញ្ចឹងបានគាត់ហូបបើសម្លរម្ជូរត្រកួនត្រីតូចៗអីអត់ទៀតអត់ៗញ៉ាំទៀត.....!

ក៖​ ចា៎...! ហើយចុះចម្រៀងវិញបងស្រីតើបងស្រីចូលចិត្តស្តាប់បទចម្រៀងទេ?

ខ៖​ ចម្រៀងវិញខ្ញុំចូលចិត្តស្តាប់បទពីដើម....

ក៖​ នរណាគេអ្នកច្រៀងដែរបង?

ខ៖​ អឺ...ដូចថាណយ...អើសកែវសារ៉ាត់....

ក៖​ រស់​ សិរីសុទ្ធា​ អីណ​ណេះបងណេះ?

ខ៖​ និងហើយ....

ក៖​ អត់សូវចូលចិត្តបទសម័យអ្ហេ៎...ណោះបងណោះ?

ខ៖​ អត់តេស....!

ក៖​ ចា៎...ចុះបងចូលចិត្តនិងចេះរាំទេ?

ខ៖​ ញ៉ុម...? ខ្ញុំអត់ចេះសោះ!

ក៖​ រាំប្រពៃណីអីអឺណាស់បង?

ខ៖​ ប្រពៃណីចេះបើរាំអាញ៉ាក់អាញ័រអត់ចេះតេស...រាំវង្សរាំអី!

ក៖​ រាំប្រពៃណីបើមានការចាក់អីបងអាចរាំបានមួយពួកគេ?

ខ៖​ ចា៎......បើមានគេការកម្មវិធីអីភ្ជាប់ពាក្យខួបកំណើតកូនគេអីវាហៅញ៉ុមរហូតនិង....

ក៖​ ចា៎ចុះបងមានអីបន្ថែមដូចថាផ្តែផ្តាំទៅកូនចៅបន្ថែមទៀតទាក់ទងទៅនិងជីវិតរបស់ពួកគេដែររថាគួររើសផ្លូវដើរបែបណាបើសិនជាគាត់បានលឺនៅសំលេងមួយនិង...

ខ៖​ ញ៉ុមផ្តែផ្តាំថាកូនឯងកុំអោយដើរផ្លូវខុសហើយអោយខំរៀនព្រោះម៉ែឪក្រណាស់គ្មានអីចែកទេមានតែចំណេះដឹងចំណេះវិជ្ជានេះហើយចែកកូននិងហើយបើថាមានអង្គការជួយហើយខំរៀនទៅកុំអោយដើផ្លូវខុសខ្ញុំបើកូនដើរផ្លូវខុសខ្ញុំឆ្កួតម៉ង..,

ក៖​ បងស្រលាញ់កូនណាស់....! មិនចង់អោយកូនពិបាកទេ...!

ខ៖​ ចា៎.....មិនចង់អោយកូនដើរផ្លូវខុសមិនចង់អោយកូនពិបាកដូចខ្ញុំខ្ញុំពិបាកហើយនាគដូចខ្វាក់អញ្ចឹងរាល់ថ្ងៃនាគភ្នែកភ្លឺមែនប៉ិនគ្រាន់តែថាអក្សរយើងមើលអត់ដឹង....!

ក៖​ ចា៎....!

ខ៖​ អានិងដូចជាខ្វាក់ញ្ចឹង...!

ក៖​ ចា៎...! បង!

ខ៖​ អញ្ចឹងបានខ្ញុំផ្តែផ្តាំកូនអោយហើយធ្វើមិចមិនបាញ់អោយមាសលុយតាំងដុំៗអោយម្តាយទេអោយតែកូនធ្វើអោយម៉ែពិបាកចិត្តអោយដើរតែផ្លូវល្អទៅខ្ញុំសប្បាយចិត្តហើយ!

ក៖​ ធ្វើអោយផ្លវចិត្តរបស់បងសប្បាយចិត្តអណាស់..

ខ៖​ ចា៎...ខ្ញុំសប្បាយចិត្ត...!

ក៖​ បងចង់បានតែប៉ិននិងឯង?

ខ៖​ ចា៎...ខ្ញុំចង់បានតែប៉ិននិង!

ក៖​ ចា៎...ដូចជាពួកយើងអរគុណច្រើនដែរបងបានលះបង់និងចំណាយពេលវេលាដើម្បីពួកយើងអាចជជែកលេងជាមួយបងទាក់ទងទៅនិងជីវប្រវត្តិរបស់បង...

ខ៖​ ចា៎.....!

ក៖​ ហើយឃើញថាមានការជូរចត់ច្រើនមែនទែនតែបងគឺជាមនុស្សស្រីម្នាក់ដែររឹងមាំហើយជាមនុស្សស្រីម្នាក់ដែរតស៊ូព្យាយាមពុះពារនូវរាល់ឧបស្គគ្ភផ្សេងៗ...

ខ៖​ ចា៎...!

ក៖​ ហើយក៏ជូនពរបងអោយគ្រួសារបងប្រកបដោយភាពរីកចំរើនអឺណា៎បង!

ខ៖​ ចា៎...ចា៎!

ក៖​ ហើយកូនៗរបស់បងសូមអោយគាត់អាចបានរៀនចប់ហើយមានការងារធ្វើល្អមួយហើយពួកគេអាចតបស្នងបងវិញដោយក្តីស្រលាញ់ហើយនិងធ្វើអោយទឹកចិត្តរបស់បងមានអារម្មណ៍ថាសប្បាយជាងមុនទៀតអត់សូវពិបាកដូចជាពីមុនចា៎អញ្ចឹងអ្ហាស់ហើយសូមអោយបងពោរពេញទៅដោយសុខភាពល្អដើម្បីបន្តមានអាយុវែងរស់នៅជាមួយកូនចៅតៗហើយនៅមើលការរីកចំរើនរបស់ពួកគាត់ពីមួយជំនាន់ទៅមួយជំនាន់ទៀតអញ្ចឹងអឺណាស់បងហើយពួកយើងមានតែប៉ិននិងតែសុំការអនុញ្ញាតពីបងស្រីដើម្បីអាចអោយពួកយើងដាក់សម្លេងមួយនេះចូលទៅក្នុងគេហទំព័រផ្ទាល់របស់ពួកយើងដើម្បីអោយកូនៗរបស់បងនិងក្មេងៗជំនាន់ក្រោយគេបានដឹងផងដែរ...

ខ​៖​ ចា៎..អោយគាត់ស្តាប់!

ក៖​ ចា៎ៗហើយពួកយើងមានតែប៉ិននិងសូមគោរពជំរាបសួរបងស្រី!

ខ៖​ ចា៎....អរគុណច្រើន!